projecte-aina/catalan_government_crawling huggingface dataset:
La convocatòria IoT4industry s'ha obert per a projectes innovadors, transversals i transnacionals que es centrin en la modernització de màquines, eines, processos industrials i fàbriques a Europa.
L'objectiu principal d'aquesta convocatòria és millorar les capacitats de productivitat, rendibilitat i innovació de les empreses tecnològiques europees.
També es busca accelerar l'accés al mercat a nous productes i serveis oferts per petites i mitjanes empreses tecnològiques, reforçant la innovació i el creixement a Europa.
Les IoT ( Internet of Things techonologies ) són el conjunt d'indústries i aplicacions del món de la xarxa d'internet i inclou serveis des de Bluetooth, Wifi fins a 3G, 4G o GPS.
La convocatòria es centra en l'aplicació de les tecnologies IoT en l'àmbit de la fabricació, incloent Big Data, Intel·ligència Artificial i Seguretat Digital.
Els projectes han de representar per una banda l'oferta tecnològica de les tecnologies Iot, i per l'altre representar la demanda de la indústria que pot ser una màquina, una eina de treball o la indústria en si.
El projecte IoT4industry forma part del programa H2020-INNOSUP-1-2017 que rep finançament de l'Horizon 2020.
TETRAMAX és un projecte finançat pel programa de recerca Horizon 2020, en el que participa la Universitat Politècnica de Catalunya (UPC.
Tetramax ofereix una implementació de la iniciativa europea Smart Anything Everywhere (SAE) en el domini de la computació personalitzada i de baixa energia (CLEC) per a sistemes ciberfísics i internet de les coses (IoT).
Facilita la digitalització, en especial de les pimes, mitjançant els serveis:
TETRAMAX actua com un hub en innovació digital amb l'objectiu de incrementar el valor afegit de la indústria, ajudant les empreses a guanyar competitivitat gràcies a la digitalització.
El principal objectiu d'aquesta convocatòria és mobilitzar, desafiar i formar petits equips de potencials emprenedors en l'àmbit de la computació personalitzada de baixa energia.
L'equip resultant hauria de tenir una idea de negoci convicent i estar preparat per a rebre finançament.
L'equip estarà format bàsicament per una entitat acadèmica establerta en una país de la UE o associat de l'Horizon 2020.
El suport financer que rebrà cada equip serà com a màxim de 30.000 euros.
L' Agencia Estatal de Investigación ha aprovat la convocatòria de tramitació anticipada per l'any 2018 d'ajuts per a contractes predoctorals per la formació de doctors.
Els ajuts tenen com a objecte la formació de doctors mitjançant el finançament de contractes laborals, sota la modalitat de contracte predoctoral, per tal que investigadors en formació realitzin una tesi doctoral.
Podran ser beneficiaries d'aquests ajuts les entitats, ubicades a Espanya, següents:
Aquestes han d'haver obtingut un ajut de les següents convocatòries:
També podran ser entitats beneficiàries els centres d'R + D que hagin obtingut un ajut en el marc de les convocatòries de Suport a Centres d'Excel·lència Severo Ochoa i Unitats d'Excel·lència Maria de Maeztu, del Ministeri de Ciència, Universitats i Investigació, corresponents a 2014, 2015, 2016 i 2017.
Podran ser sol·licitants totes aquelles persones que es trobin matriculades o admeses en un programa de doctorat per al curs 2018/2019, en el moment de presentació de la sol·licitud.
També podran ser sol·licitants totes aquelles persones que, en el moment de presentació de la sol·licitud, no estant matriculades o admeses en un programa de doctorat, estiguin en disposició d'estar-ho en la data en què es formalitzi del contracte.
Els ajuts tenen per objecte finançar la contractació laboral, durant un període d'orientació postdoctoral d'un any de durada, d'aquells doctorands que obtinguin el títol de doctor amb antelació a l'inici de l'última anualitat de l'ajuda.
El Programa europeu "Cos Europeu de Solidaritat", regulat en el Reglament (UE) 2018/1475 del Parlament Europeu i del Consell, de 2 d'octubre de 2018, té com a objectiu promoure la solidaritat com a valor, principalment a través del voluntariat, i augmentar la participació de les persones joves i les organitzacions en activitats de solidaritat accessibles i d'alta qualitat com a mitjà de contribuir al reforç de la cohesió, la solidaritat, la democràcia i la ciutadania a Europa, responent al mateix temps als desafiaments de la societat i enfortint les comunitats, amb un interès especial en fomentar la integració social.
A cada país participant al "Cos Europeu de Solidaritat", les agències nacionals designades per a les accions d'educació, formació, joventut i esport són les que exerciran també la funció d'agència nacional als seus respectius països en el marc del "Cos Europeu de Solidaritat".
El Programa perseguirà els seus objectius a través dels següents tipus d'accions:
Els terminis per a la presentació de sol·licituds seran els que en cada cas estableixi la Comissió Europea i que es concretaran en la resolució de la convocatòria.
Els / les interessats / des hauran de remetre la seva sol·licitud utilitzant els formularis electrònics i annexos corresponents.
Es podrà accedir a aquests formularis a través de la pàgina web del Cos Europeu de Solidaritat" de l'Agència Nacional Espanyola per a l'aplicació del Programa "Cos Europeu de Solidaritat" (en endavant, ANE).
La Cambra de Comerç d'Espanya gestiona, com a organisme intermedi, a través de la xarxa de Cambres de Comerç un conjunt de programes, cofinançats pel programa FEDER, a través del Programa Operatiu Plurirregional d'Espanya 2014-2020.
La finalitat comuna d'aquests programes és fomentar:
Per a participar en els diferents programes es podran presentar les pimes i autònoms ubicats a la demarcació de cada cambra de comerç convocant.
Així, diferents cambres de comerç de Catalunya convoquen una relació de programes d'ajuts per a pimes i autònoms, del sector del comerç minorista.
Els programes en termini a dia d'avui són els següents:
Programa TICCámaras: Ajuts pel suport a la incorporació de les TIC a les pimes
Des del 2008, el Parlament Europeu, juntament amb la Fundació del Premi Internacional Charlemagne d'Aquisgrà, conviden cada any a joves de tots els estats membres de la UE a presentar projectes dirigits per joves que mostrin una participació activa en el desenvolupament d'Europa.
El Premi Juvenil Charlemagne, organitzat pel Parlament Europeu i la Fundació Internacional del Premi Charlemagne a Aquisgrà, es concedeix cada any als projectes europeus per joves de 16 a 30 anys.
Els projectes guanyadors proporcionen models per a joves que viuen a Europa i ofereixen exemples pràctics d'europeus que conviuen com a comunitat.
Els tres guanyadors seran elegits dels projectes nominats pels jurats nacionals i es convidarà a representants de tots els països a la cerimònia de lliurament de premis a Aquisgrà el maig de 2019.
Els joves d'entre 16 i 30 anys de qualsevol estat membre de la UE poden presentar projectes per al Premi Europeu de la Joventut Charlemagne.
Els projectes es poden presentar individualment o, preferentment, en grups.
Han de promoure la comprensió europea i internacional; afavorir el desenvolupament d'un sentit compartit d'identitat i d'integració europees; i proporcionar models per a joves que viuen a Europa i ofereixen exemples pràctics d'europeus que conviuen com a comunitat.
Els guanyadors seran anunciats el 15 de març del 2019.
El premi al millor projecte és de 7.500 €, el segon 5.000 € i el tercer 2.500 €.
Com a part del premi, els tres guardonats europeus són convidats a visitar el Parlament Europeu a Brussel·les o Estrasburg.
Un representant de cada un dels 28 guanyadors nacionals serà convidat a Aquisgrà durant diversos dies per assistir a diversos esdeveniments.
La 13ena edició del workshop Production Value tindrà lloc a Vänersborg ( Suècia) del 12 al 20 de gener de 2019.
Es tracta d'una formació adreçada a ajudants de direcció i directors de producció que tinguin un projecte i que vulguin aprendre o millorar el pla de treball i el pressupost.
Production Value és una iniciativa de FOCAL resource (Països Baixos), FOCAL (Suïssa), el Norwegian Film Institute, el Swedish Film Institute i la Finnish Film Foundation.
Compta amb el suport d'Europa Creativa MEDIA i de Film i Väst (Suècia).
Production Value és un taller per programar i pressupostar pel·lícules o sèries de televisió amb pressupostos que van des dels 3 fins als 10 milions d'euros.
Treballant en grups de dos, directors/caps de producció júnior i ajudants de direcció júnior d'arreu d'Europa, tracten projectes reals en desenvolupament, que han estat portats al taller pels seus propis directors i productors.
Els equips són orientats per directors/caps de producció i ajudants de direcció de primer nivell.
Experts addicionals en efectes visuals i en post-producció són part del procés.
Els directors i els productors dels projectes juguen una part important: s'uneixen als workshops abans del final per discutir diversos conceptes, opcions i resultats.
El taller es completa tant amb sessions plenàries dedicades a temes generals relacionats amb la direcció de producció i amb l'assistència al director, així com amb casos d'estudi explicats pels professionals.
Els objectius de Production Value són la millora de les pràctiques realitzades a Europa en l'àmbit dels ajudants de direcció i dels directors / caps de producció així com en l'àmbit de la consolidació d'una xarxa de professionals que comparteixen els mateixos valors o experiències similars.
L'èmfasi es posa en la comprensió de les diferents condicions de treball dels europeus.
El programa selecciona sis ajudants de direcció júnior i sis directors/caps de producció júnior.
La present licitació té per objectiu proporcionar assistència tècnica a la delegació de la Unió Europea i les autoritats de Tunísia, en particular al Ministeri de Salut, per implementar el programa de suport al sector de la salut al país.
El programa, localment anomenat "Essaha Aziza", que significa "preciosa salut", té com a objectiu millorar l'accés i la qualitat dels serveis d'atenció primària de salut i la seva gestió.
Es preveu que l'equip d'assistència tècnica estigui molt implicat en la implementació d'activitats en quatre regions:
La participació està oberta a totes les persones físiques i jurídiques que formin part dels estats membres de la Unió europea.
El comissari de Clima i Energia, Miguel Arias Cañete, va anunciar, dins la Setmana Europea de les Regions i de les Ciutats, els tres guanyadors de la primera edició del premi "Ciutats en el punt de mira" convocat en el marc del Pacte d'Alcaldes pel Clima i l'Energia.
Aquesta xarxa, que agrupa més de 7.000 autoritats locals i 51 regions europees, té el suport de la Comissió Europea.
Es tracta de la primera convocatòria del premi amb l'objectiu de mostrar els progressos realitzats i convertir-se en un exemple de referència per a totes les entitats locals signants.
Les ciutats guanyadores han estat: Monsano (Itàlia), Barcelona i Sønderborg (Dinamarca).
Els guanyadors formaran part de la delegació de la UE a la COP24 a Katowice (Polònia) que se celebrarà el mes de desembre de 2019 i també seran convidats a la Conferència Internacional sobre Acció Climàtica (ICCA), que tindrà lloc al maig de 2019 a Heidelberg (Alemanya), on tindran l'oportunitat de reunir-se amb els representants de la junta política del Pacte Europeu d'Alcaldes.
El Pla Clima de l'Ajuntament de Barcelona, en la categoria de ciutats de més de 250.000 habitants, ha estat reconegut com la millor iniciativa que integra mitigació, adaptació, justícia climàtica i coresponsabilitat social.
El Pla Clima promou un model de ciutat sostenible per reduir les emissions contaminants i mantenir l'augment de temperatura del planeta per sota dels d'1,5 oC, objectius fixats per l' Acord de París del 2015.
En concret, el full de ruta municipal, dissenyat en col·laboració amb la ciutadania i les entitats, té la finalitat de rebaixar les emissions per ciutadà un 45% de cara a l'any 2030 i ser neutre en carboni l'any 2050.
Per assolir aquests objectius, el pla inclou 242 mesures organitzades entorn de quatre eixos: mitigació dels efectes del canvi climàtic, adaptació de la ciutat a les conseqüències, atenció especial a les persones més vulnerables i coresponsabilitat ciutadana en aquesta lluita.
El Departament d'Agricultura, Ramaderia, Pesca i Alimentació ha fet efectiu el pagament dels imports corresponents a la campanya 2017 de l'ajut a la gestió i recuperació de prats de dall.
Aquests ajuts, amb compromisos a 5 anys vista, s'emmarquen dins del PDR.cat2020, amb el cofinançament del Fons Europeu Agrícola de Desenvolupament Rural (FEADER).
L'import total del pagament és de 744.991,50 €, es farà efectiu a 560 beneficiaris d'11 comarques, i té un impacte sobre 8.118 hectàrees de conreu.
L'objectiu d'aquesta línia és fomentar la recuperació i conservació dels ecosistemes de prats de dall, amb la finalitat d'aconseguir un mosaic paisatgístic que es traduirà en un increment de biodiversitat.
Aquesta mesura inclou la racionalització dels aprofitaments ramaders extensius i semi extensius incentivant el respecte a les càrregues ramaderes, la realització de treballs culturals que garanteixin la conservació dels hàbitats, entre altres.
El Departament d'Agricultura, Ramaderia, Pesca i Alimentació (DARP) de la Generalitat de Catalunya destinarà un import total d'1.100.371,49 euros per a atendre les despeses derivades de la convocatòria de subvenció al grup ad hoc seleccionat per a la lluita contra el cargol poma i la conservació de la biodiversitat al Delta de l'Ebre, per al període 2019-2020.
Cal remarcar que la novetat respecte als tres períodes anteriors d'execució de l'operació 16.05.01 sobre Conservació de la biodiversitat i lluita contra espècies invasores, inclosa dins del Programa de Desenvolupament Rural de Catalunya (PDR) 2014-2020, rau en el fet que enlloc de disposar de pressupostos anuals per a cadascuna de les dues anualitats que resten, ara es disposarà d'un pressupost pluriennal aprovat per Acord de govern.
Les actuacions a realitzar han estat aprovades per la Comissió Tècnica Sectorial de seguiment de les actuacions contra el cargol poma al Delta de l'Ebre se centren en els àmbits de control i eradicació, protecció de la biodiversitat, recerca aplicada i seguiment tècnic; i són una continuïtat de les portades a terme en els darrers dos anys.
De moment el resultat és contenció de la plaga al delta de l'Ebre, declaració de petits focus a l'hemidelta dret que es controlen immediatament, i minimitzar els danys per la presència del cargol a l'hemidelta esquerra.
Així mateix, es continua amb la recerca per tal de trobar instruments de lluita i eradicació contra aquest cargol, ja sigui amb estudis de nous possibles molusquicides o mitjançant la lluita biològica.
I tot plegat i alhora, protegint la biodiversitat del delta de l'Ebre.
El Departament d'Agricultura, Ramaderia, Pesca i Alimentació ha aprovat les ajudes a tres projectes de cooperació desenvolupats pels Grups d'Acció Local Pesquers catalans.
Els ajuts, que pugen a 103.600 €, estan cofinançats en un 85% pel Fons Europeu Marítim i Pesquer (FEMP) i en un 15% pel Departament d'Agricultura.
Els tres projectes aprovats són:
L'Associació Grup d'Acció Local Terres de l'Ebre constituirà i posarà en marxa l'Associació Catalana de Dones de la Mar, un projecte de cooperació interterritorial que té com a objectiu incrementar la visibilitat de les dones del sector pesquer i aqüícola i reconèixer la tasca que duen a terme mitjançant informació, formació, lliurament de guardons, etc.
Intercanvi d'experiències entre Euskadi i Catalunya sobre la pesqueria d'encerclament
Amb aquesta iniciativa, es vol constituir una Organització de Productors Pesquers (OPP) del peix blau d'abast català i determinar el paper que poden fer els GALP en la seva posada en marxa.
En aquest sentit, serà de gran utilitat conèixer la realitat del País Basc en la gestió de les pesqueres d'encerclament mitjançant l'intercanvi d'experiències i aprenentatge en matèria d'implementació de les OPP com a instruments per gestionar millor l'oferta: adequar la quantitat de producte desembarcat a les necessitats del mercat, millorar la comercialització en la primera venda del peix blau, promoure el peix blau i emprendre la transformació i cerca de nous mercats.
Valorització del producte local pesquer del mar Mediterrani nord ‐ occidental
El projecte vol establir xarxes de cooperació entre els grups d'acció local pesquers de la regió nord-occidental del Mediterrani, actuacions conjuntes de valorització del producte pesquer i aqüícola d'aquesta zona del Mediterrani i l'intercanvi de coneixements i experiències entre grups pesquers de la zona nord-occidental.
El centre de Coordinació Operativa de Protecció Civil de la Generalitat al Departament d'Interior va acollir la presentació d'I-REACT (Improving Resilience to Emergencies through Advanced Cyber Technologies), eina fruit d'un projecte europeu que té com a principals impulsors a UNESCO i l'empresa catalana MeteoSim, i que serveix per enfortir la resposta dels organismes públics i les societats davant els desastres naturals, els efectes dels quals s'ha accentuat degut al canvi climàtic.
Protecció Civil de la Generalitat ha estat seleccionada pels responsables del projecte com un dels centre d'interès per la presentació de l'eina que s'ha desenvolupat.
A la presentació han assistit comandaments de Protecció Civil de la Generalitat, Bombers de la Generalitat, Bombers de Barcelona, i tècnics i personal de l'Agència Catalana de l'Aigua, Servei Meteorològic de Catalunya, el Telèfon d'emergències 112 de Múrcia i la Pau Costa Foundation.
L'eina consisteix en una plataforma web per a centres de control d'emergències i protecció civil que integra i analitza en temps real dades útils per la gestió d'emergències i especialment per la detecció avançada de situacions crítiques.
A més, disposa d'una app per dispositius mòbils dels ciutadans i els mateixos serveis d'emergència.
L'eina permet integrar dades de risc provinents de diverses fonts incloent la informació que els ciutadans poden proveir a través de xarxes socials i cooperació directa.
Està dissenyada per processar de forma àgil i ràpida grans volums d'informació, d'aquesta forma facilita als serveis de protecció civil anticipar-se als desastres per protegir els ciutadans i alhora ajuda a aplicar les mesures d'autoprotecció.
El projecte I-REACT ha rebut finançament del programa de recerca Horizon 2020.
El 3 d'octubre, la Fundació PRIMA va llançar una consulta pública que té com a objectiu involucrar els diferents actors de la regió euromediterrània en la preparació dels plans de treball per als anys 2020 i 2021 així com en les convocatòries futures d'aquest Programa.
La data límit per a enviar propostes és el 31 d'octubre.
PRIMA vol implicar en aquest procés un ampli nombre d'actors del sector públic i privat, ja siguin individus, institucions, grups o xarxes, però sobretot seran de gran interès les aportacions de la comunitat científica.
Potencials sectors a participar en aquesta consulta pública poden ser la indústria (grans empreses i pimes), ONG, organitzacions no governamentals i organitzacions sense ànim de lucre, usuaris finals (per exemple, agricultors, minoristes, etc.), consumidors, responsables ( a tots els nivells: locals, regionals, nacionals), reguladors i, per últim, però no menys important, el públic en general.
PRIMA està formada per països membres de la Unió Europea, països associats a Horizon 2020 i països socis mediterranis amb la participació de la Comissió Europea, en el marc d'un art. 185 TFUE.
Mitjançant el finançament d'R + D a través de convocatòries competitives, PRIMA té com a objectiu construir capacitats de recerca i innovació i desenvolupar coneixements i solucions innovadores comuns per als sistemes agroalimentaris i per a la gestió i gestió integrada d'aigua a la zona mediterrània, una regió molt afectada pel canvi climàtic, la urbanització i creixement demogràfic.
El Programa es finança mitjançant una combinació de fons dels Estats participants de PRIMA (actualment 274 milions d'euros) i una contribució de 220 milions d'euros de la UE a través d'Horizon 2020.
Del 17 al 20 de setembre va dur-se a terme a Emmen (Holanda), la primera visita de llarga durada prevista en el marc del projecte europeu RELOS3.
La trobada, va reunir els socis del projecte juntament amb polítics i agents de cadascun dels territoris, provinents d'Estònia, Itàlia, Malta i Polònia, juntament amb els representant holandesos.
Amb aquesta s'inicia el període de visites de llarga durada del projecte, que lidera l'Ajuntament de Sabadell, a la que seguiran Tartu (Estònia), Bolonya (Itàlia) i Sabadell a la darrera setmana al novembre d'enguany.
Aquestes visites tenen una durada de quatre dies i tenen per objectiu facilitar un anàlisi en profunditat del potencial de transferència de bones pràctiques entre territoris.
Per fer-ho, es faciliten intercanvis amb agents destacats del territori així com visites a equipaments i la realització de tallers que facilitin conèixer en profunditat l'experiència del soci del projecte i el seu entorn pel que fa al desplegament de l'especialització intel·ligent.
L'agenda de la visita a Emmen va focalitzar-se en els àmbits de la química verda, el turisme i l'oci.
D'altra banda, la reunió va coincidir amb la celebració de l'Smart Up!, un esdeveniment coorganitzat per quatre projectes de temàtica similar en la regió del nord dels Països Baixos, finançats tots pel programa Interreg Europe, entre els quals el RELOS3, juntament amb el govern de la regió del nord d'Holanda i l'ajuntament d'Emmen.
Prop de 100 persones de tota la UE van assistir a l'esdeveniment, provinents de tota Europa, que tenia per objectiu l'intercanvi d'experiències i bones pràctiques amb l'objectiu de millorar el desplegament de l'estratègia d'especialització intel·ligent de la regió del nord d'Holanda.
RELOS3 és un projecte de cinc anys finançat pel programa de la Comissió Europea Interreg Europe de la UE que té per objectiu l'intercanvi d'experiències sobre el desplegament a nivell local de les estratègies regionals d'especialització intel·ligent.
El projecte va iniciar-se amb un seguit de visites als diferents socis en què es feia una primera aproximació a l'experiència de cadascun d'ells.
A aquestes visites s'hi ha sumat una tasca de recopilació de bones pràctiques de cadascun dels territoris.
A partir de l'anàlisi de les visites i de la base de dades de bones pràctiques cada soci ha escollit entre dos i tres territoris que considera d'interès per conèixer en més profunditat i que visitarà com a visita de llarga durada.
Les pimes són el motor econòmic i de creixement d'Europa i del Mediterrani.
El seu potencial d'innovació juga un rol crític en la seva competitivitat i en el desenvolupament sostenible de la regió.
És per això que el projecte CreaInnovation busca donar suport a les pimes en el seu procés d'innovació oferint-los una metodologia i eines per convertir la creativitat en innovació, generant idees i models empresarials sostenibles.
El projecte CreaInnovation està liderat per la Cambra de Comerç de Viterbo i compta amb els socis Cambra de Comerç de Barcelona, Universitat d'Algarve (Portugal), Centre de Recerca i Tecnologia Hellas - CERTH (Grècia), Centre Científic de Recerca Bistra Ptuj (Eslovènia), Universitat de Zagreb (Croàcia), Cambra de Comerç de Gers (França), Agència Regional de Desenvolupament Econòmic de Sarajevo – SERDA (Bòsnia i Hercegovina), i Ministeri d'Economia de Montenegro.
La iniciativa, cofinançada pel Programa Interreg MED del FEDER, fomenta la creació de Laboratoris Creatius on pimes, estudiants, universitats, autoritats públiques i altres grups d'interès estiguin dotats d'habilitats i estímuls per superar les barreres de la innovació, fomentant el seu potencial de creativitat.
El període d'execució s'iniciarà l'1 de febrer de 2018 fins el 31 de juliol de 2020.
Així mateix, el projecte també té com a finalitat presentar l'experiència a nivell polític amb l'objectiu d'impulsar un ecosistema regional que sistemàticament reforci la innovació de les pimes.